Jelaskan Tema dan simbolisme dari Paloh (filem) dalam bahasa melayu

Paloh telah dilihat sebagai sebuah "filem untuk rakyat Malaysia". Akmal Abdullah dari Berita Harian memerhatikan bahawa filem ini dianggap mampu menggambarkan imej jati diri Malaysia sebenarnya dengan pemaparan kisah berdasarkan zaman perang dengan pembabitan masyarakat pelbagai kaum. Oleh kerana Malaysia ialah sebuan negara berbilang kaum dan budaya, beliau melihat Paloh sesuai ditonton oleh semua kaum. Beliau turut memerhatikan bahawa filem ini juga dilihat tidak terpengaruh dengan norma biasa yang tipikal dalam pembikinan filem Melayu kerana menggunakan pendekatan imbas kembali yang berlapis dan pembinaan plot secara unik.

Paloh berbeza dengan filem sejarah lain kerana ia mencuba ketepatan sejarah dan sosial. Watak-watak Cina bercakap dalam bahasa Mandarin, Hokkien, dan bahasa Melayu tunggang-langgang, dan keseluruhan filem itu diberi sarikata bahasa Inggeris. Akmal turut berpendapat bahawa Paloh ialah sebuah karya yang mengungkap secebis fakta sejarah bersama kisah yang boleh diambil iktibar ketika bumi Malaysia menjadi rebutan penjajah Inggeris dan Jepun, selain wujudnya pergerakan.